Dåpsengler ble vanlig i lutherske kirker på 16- og 1700-tallet, spesielt i Tyskland, Danmark og Sverige. En typisk dåpsengel henger i taket og ved hjelp av en taumekanisme blir engelen firt ned som en del av dåpsseremonien. Det finnes også stående og knelende dåpsengler. Vanligvis holder de dåpsfatet i hendene, men noen bærer det på hodet. Dåpsengelen fremstår som en brobygger mellom himmel og jord når han holder frem fatet med dåpsvannet i.